

คำสั่งสถานีตำรวจภูธรปราสาท

 ที่ ๑๕ / ๒๕๖๗

เรื่อง แต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงาน

ของสถานีตำรวจภูธรปราสาท

 \*\*\*\*\*\*\*\*\*\*\*\*\*\*\*\*\*\*

 ด้วยตำรวจภูธรจังหวัดสุรินทร์ ได้มีคำสั่งที่ ๒๙๕/๒๕๖๖ ลงวันที่ ๒๗ ธันวาคม ๒๕๖๖

เรื่อง แต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงานของสถานีตำรวจ ในสังกัดตำรวจภูธรจังหวัดสุรินทร์ ตามที่คณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) (Integrity and Transparency Assessment: ITA ของสถานีตำรวจ ประจำปีงบประมาณ พ.ศ.๒๕๖๗ เพื่อชี้แจงกรอบแนวทางการประเมิน รวมถึงปฏิทินการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)ของสถานีตำรวจ ประจำปีงบประมาณ พ.ศ.๒๕๖๗ เมื่อวันที่ ๑ ธันวาคม ๒๕๖๖ นั้น

 เพื่อให้การดำเนินการประเมินคุณธรรมและความโปร่งใสในการดำเนินงานของสถานีตำรวจภูธรปราสาท เป็นไปด้วยความเรียบร้อย เกิดผลสัมฤทธิ์อย่างเป็นคุณธรรม รวมทั้งเป็นไปตามกรอบระยะเวลาและแนวทางการประเมินของสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) จึงแต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงานของสถานีตำรวจภูธรปราสาท โดยมีองค์ประกอบและอำนาจหน้าที่ ดังนี้

 องค์ประกอบ

 ๑.ผู้กำกับการสถานีตำรวจภูธรปราสาท เป็น ประธานกรรมการ

 ๒.รองผู้กำกับการหัวหน้างาน ทุกสายงาน เป็น กรรมการ

๓.สารวัตรงาน ทุกสายงาน เป็น กรรมการ

๔.สารวัตรอำนวยการ เป็น กรรมการและเลขานุการ

๕.เจ้าหน้าที่ธุรการทุกนาย ทุกสายงาน เป็น เจ้าหน้าที่

 โดยมีหน้าที่และอำนาจดังนี้

๑.ขับเคลื่อนการประเมินคุณธรรมและความโปร่งใสในการดำเนินงานของสถานีตำรวจภูธรปราสาท ประจำปีงบประมาณ ๒๕๖๗ ให้เป็นไปตามวัตถุประสงค์ที่คณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) กำหนด

๒.กำกับ ดูแล ควบคุม ติดตาม เร่งรัด ให้การประเมินคุณธรรมและความโปร่งใสในการดำเนินงานของสถานีตำรวจภูธรปราสาท เป็นไปด้วยความเรียบร้อย บรรลุวัตถุประสงค์

๓.ให้คำปรึกษา เสนอแนะ ส่งเสริม สนับสนุน และพัฒนาแนวทางการประเมินคุณธรรมและความโปร่งใสในการดำเนินงานของสถานีตำรวจภูธรปราสาท

๔.ปฏิบัติหน้าที่อื่นใดตามที่ผู้ผู้บังคับบัญชามอบหมาย

-๒-

 ให้ยกเลิกคำสั่งสถานีตำรวจภูธรปราสาทที่ ๖๒/๒๕๖๖ ลงวันที่ ๒๘ กุมภาพันธ์ ๒๕๖๖

หรือคำสั่งอื่นที่ขัดหรือแย้งกับคำสั่งนี้ โดยให้ใช้คำสั่งนี้แทน

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๑๕ มกราคม พ.ศ. ๒๕๖๗



 พันตำรวจเอก

 (ยศศักดิ์ โพธิ์สุวรรณ)

 ผู้กำกับการสถานีตำรวจภูธรปราสาท